rejauldu/bengali-wikipedia huggingface dataset:
ইংল্যান্ড ক্রিকেট দল দুইটি টেস্ট ক্রিকেট এবং পাঁচটি টুয়েন্টি২০ আন্তর্জাতিক খেলার জন্য নিউজিল্যান্ড সফর করে, যা অক্টোবর থেকে ডিসেম্বর ২০১৯-এ অনুষ্ঠিত হয়। নিউজিল্যান্ড ক্রিকেট সফরের সময়সূচী ২০১৯ এর জুনে নিশ্চিত করে। বেয় ওভাল গ্রাউন্ডটিতে সর্বপ্রথম টেস্ট ম্যাচের আয়োজন হতে যাচ্ছে, সেই সাথে দেশের নবম টেস্ট ভেন্যু হিসাবে আত্মপ্রকাশ করবে।  টেস্ট ম্যাচগুলো ২০১৯-২১ আইসিসি বিশ্ব টেস্ট চ্যাম্পিয়নশীপ-এর অংশ নয়, কারণ সফরসূচী নির্ধারণ করা হয়েছিল বিশ্ব টেস্ট চ্যাম্পিয়নশীপ গঠনের পূর্বেই। ইংল্যান্ড পুরুষ ক্রিকেট দলের নির্বাহী পরিচালক অ্যাশলে জাইলস উপদেশ দেন যে, সফরটির জন্য কোচ ও অধিনায়ক খেলা শুরুর সময় নির্ধারণ করা হবে। যদিও, সেপ্টেম্বর ২০১৯ এ খেলোয়াড়দের তালিকা ঘোষণার সময়, জো রুট ও ইয়ন মর্গ্যান কে যথাক্রমে টেস্ট ও টি২০আই দলের অধিনায়ক হিসাবে রাখা হয়, কিন্তু জনি বেয়ারস্ট টেস্ট দল থেকে বাদ পড়ে যায়। স্যাম বিলিংসকে ইংল্যান্ড টি২০আই দলের সহযোগী অধিনায়ক ঘোষণা করা হয়। ২০১৯ এর নভেম্বরে জো ডেনলির পরিপূরক হিসাবে বেয়ারস্টোকে আবারো টেস্টে দলে যুক্ত করা হয়।  কোমরের ব্যাথার কারণে কেন উইলিয়ামসনকেও টি২০আই দল থেকে বাদ দেয়া হয়, ও টিম সাউদি নিউজিল্যান্ড টি২০আই দলের অধিনায়ক মনোনীত করা হয়। নিউজিল্যান্ডের ট্রেন্ট বোল্টকে টেস্ট প্রস্তুতিতে মনোনিবেশ করার জন্য প্রথম তিনটি টি২০আই থেকে অবসর দেয়া হয়।  চূড়ান্ত টি২০আই খেলাটি ড্র হয়, পরে খেলাটি নিষ্পত্তি হয় সুপার ওভার এর মাধ্যমে। সুপার ওভারে ইংল্যান্ড বিজয়ী হলে ৩-২ এ সিরিজে জয় পায়। টেস্টে সিরিজে নিউজিল্যান্ড প্রথম টেস্টে একটি ইনিংস ও ৬৫ রানের ব্যবধানে জয়ী হয়। যার ফলে নিউজিল্যান্ড টেস্ট খেলায় নিজেদের মাঠে টানা ১০টি ম্যাচে অপরাজিত থাকে যেটি শুরু হয় মার্চ ২০১৭, উক্ত সূচীর ৭টি খেলায় নিউজিল্যান্ড অপরাজিত ছিল। দ্বিতীয় টেস্ট ম্যাচটি ড্র হওয়ায় নিউজিল্যান্ড ১-০তে টেস্ট সিরিজে জয় পায়।  দলীয় সদস্য টেস্টটি২০আই কেন উইলিয়ামসন (অধিঃ)   টড অ্যাসলে  টম ব্লান্ডেল  ট্রেন্ট বোল্ট  কলিন ডি গ্র্যান্ডহোম  লকি ফার্গুসন  ম্যাট হেনরি  টম ল্যাথাম  হেনরি নিকোলস  জিৎ রাভাল  মিচেল স্যান্টনার  টিম সাউদি  রস টেলর  নিল ওয়াগনার  বিজে ওয়াটলিং (উইঃ) জো রুট (অধিঃ)  জোফ্রা আর্চার  স্টুয়ার্ট ব্রড  রোরি বার্নস  জস বাটলার  জ্যাক ক্রলি  স্যাম কারেন  জো ডেনলি  জ্যাক লিচ  সাকিব মাহমুদ  ম্যাথিউ পার্কিনসন  অলি পোপ  ডম শিবলি  বেন স্টোকস (সহ অধিঃ)  ক্রিস উকস টিম সাউদি (অধিঃ)  ট্রেন্ট বোল্ট  কলিন ডি গ্র্যান্ডহোম  লকি ফার্গুসন  মার্টিন গাপটিল  স্কট কুগ্গেলেইজন  ড্যারিল মিচেল  কলিন মানরো  জেমস নিশাম  মিচেল স্যান্টনার  টিম সিফার্ট (উইঃ)  ইশ সোধি  রস টেলর  ব্লেয়ার টিকনার ইয়ন মর্গ্যান (অধিঃ)  স্যাম বিলিংস (সহঃ অধিঃ, উইঃ)  জনি বেয়ারস্টো  টম ব্যান্টন  প্যাট ব্রাউন  স্যাম কারেন  টম কারেন  জো ডেনলি  লুইস গ্রেগরি  ক্রিস জর্দান  সাকিব মাহমুদ  দাউদ মালান  ম্যাথিউ পার্কিনসন  আদিল রশিদ  জেমস ভিন্স  প্রস্তুতিমূলক খেলা ২০-ওভার ম্যাচ: নিউজিল্যান্ড একাদশ বনাম ইংল্যান্ড  ২০-ওভার ম্যাচ: নিউজিল্যান্ড একাদশ বনাম ইংল্যান্ড  দুই দিনের ম্যাচ: নিউজিল্যান্ড একাদশ বনাম ইংল্যান্ড  তিন দিনের ম্যাচ: নিউজিল্যান্ড একাদশ বনাম ইংল্যান্ড  টি২০আই সিরিজ ১ম টি২০আই  ২য় টি২০আই  ৩য় টি২০আই  ৪র্থ টি২০আই  ৫ম টি২০আই  টেস্ট সিরিজ ১ম টেস্ট  ২য় টেস্ট  তথ্যসূত্র   বহিঃসংযোগ   ক্রিকইনফোতে সিরিজের পাতা   বিষয়শ্রেণী:২০১৯-এ ইংরেজ ক্রিকেট বিষয়শ্রেণী:২০১৯-এ নিউজিল্যান্ডীয় ক্রিকেট বিষয়শ্রেণী:২০১৯–২০ আন্তর্জাতিক ক্রিকেট প্রতিযোগিতা বিষয়শ্রেণী:ইংল্যান্ড ক্রিকেট দলের নিউজিল্যান্ড সফর
সুখরাজ আউজলা (২ জানুয়ারি ১৯৬৮ - ২৩ মার্চ ২০১৩) একজন পাঞ্জাবী লোক গায়ক ছিলেন। নিমি নিমি তারিয়ান দি লো এবং রঙলি মাধনি-র মতো গান গেয়ে তিনি জনপ্রিয় হয়ে ওঠেন। তিনি ২৩ মার্চ ২০১৩ একটি সড়ক দুর্ঘটনায় মারা যান।     তথ্যসূত্র   বিষয়শ্রেণী:১৯৬৮-এ জন্ম বিষয়শ্রেণী:২০১৩-এ মৃত্যু বিষয়শ্রেণী:ভারতীয় পুরুষ লোক গায়ক বিষয়শ্রেণী:২০শ শতাব্দীর ভারতীয় পুরুষ গায়ক বিষয়শ্রেণী:পাঞ্জাবি শিল্পী বিষয়শ্রেণী:ভারতে সড়ক দুর্ঘটনায় মৃত্যু বিষয়শ্রেণী:২০শ শতাব্দীর ভারতীয় গায়ক
নুরুল ইসলাম চৌধুরী (১৯২৫–৩ অক্টোবর ১৯৯৫) বাংলাদেশ আওয়ামী লীগের একজন রাজনীতিবিদ এবং চট্টগ্রাম ১১ আসনের সাবেক সংসদ সদস্য।   প্রাথমিক জীবন  নুরুল ইসলাম চৌধুরী ১৯২৫ সালে চট্টগ্রাম জেলার পটিয়ার গোবিন্দরখীল গ্রামের হাদু চৌধুরী বংশে জন্মগ্রহণ করেন। ১৯৪৮ সালে ঢাকা বিশ্ববিদ্যালয় কর্মচারীদের ধর্মঘটের সময় সলিমুল্লাহ মুসলিম ছাত্রাবাস থেকে বহিষ্কৃত হন।   রাজনৈতিক ও কর্মজীবন  নুরুল ইসলাম চৌধুরী শিক্ষাবিদ, আইনজীবী ও মুক্তিযুদ্ধের সংগঠক ছিলেন। ছাত্রজীবন থেকেই তিনি রাজনীতির সাথে যুক্ত হন। ১৯৪৬ থেকে ১৯৪৭ মেয়াদে তিনি তৎকালীন বঙ্গীয় মুসলিম ছাত্রলীগের চট্টগ্রাম শাখার সাধারণ সম্পাদক ছিলেন।  ১৯৫১ সালে তিনি আওয়ামী লীগে যোগ দেন। ১৯৫২ থেকে ১৯৫৪ মেয়াদে চট্টগ্রাম জেলা যুবলীগের সভাপতি ছিলেন। ১৯৫৩ থেকে ১৯৫৮ মেয়াদে চট্টগ্রাম জেলা আওয়ামী লীগের সাংগঠনিক সম্পাদক, ১৯৫৫ থেকে ১৯৫৮ মেয়াদে চট্টগ্রাম সদর মহকুমা আওয়ামী লীগের সাধারণ সম্পাদক এবং চট্টগ্রাম দক্ষিণ জেলা আওয়ামী লীগের প্রতিষ্ঠাতা সভাপতি হিসেবে দায়িত্ব পালন করেন। ১৯৫২ থেকে ১৯৭১ সাল পর্যন্ত তিনি চট্টগ্রামের বিভিন্ন কলেজে অধ্যাপনা করে। ঢাকা সুপ্রিম কোর্টের আইনজীবীও ছিলেন তিনি।  তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালে তিনি তৎকালীন পাকিস্তানের এমপিএ নির্বাচিত হন। ১৯৭১ সালে মুক্তিযুদ্ধকালীন পূর্বাঞ্চলীয় ১ নম্বর জোনাল কাউন্সিলের চেয়ারম্যান এবং ১৯৭১ সালে পূর্বাঞ্চল যুবশিবির ১ নম্বর সেক্টরের পরিচালক ছিলেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি তৎকালীন চট্টগ্রাম-১১ আসন থেকে সংসদ সদস্য নির্বাচিত হন। ১৯৭৩ থেকে ১৯৭৪ সাল পর্যন্ত শেখ মুজিবুর রহমানের তৃতীয় মন্ত্রিসভায় প্রথমে শিল্প প্রতিমন্ত্রী এবং পরবর্তীতে প্রতিরক্ষা প্রতিমন্ত্রীর হিসেবে দায়িত্ব পালন করেন। মোশতাক আহমেদের মন্ত্রিসভারও প্রতিমন্ত্রীর হিসেবে দায়িত্ব পালন করেন তিনি।   মৃত্যু  নুরুল ইসলাম চৌধুরী ৩ অক্টোবর ১৯৯৫ সালে মৃত্যুবরণ করেন।   তথ্যসূত্র   বিষয়শ্রেণী:১৯২৫-এ জন্ম বিষয়শ্রেণী:১৯৯৫-এ মৃত্যু বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:প্রথম জাতীয় সংসদ সদস্য বিষয়শ্রেণী:শেখ মুজিবুর রহমানের তৃতীয় মন্ত্রিসভার সদস্য বিষয়শ্রেণী:মোশতাক আহমেদের মন্ত্রিসভার সদস্য বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:চট্টগ্রাম জেলার আইনবিদ বিষয়শ্রেণী:বাংলাদেশের সাবেক প্রতিমন্ত্রী বিষয়শ্রেণী:শেখ মুজিবুর রহমানের চতুর্থ মন্ত্রিসভার সদস্য বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
ভারতের সীমানা পুনর্নির্ধারণ কমিশন (ইংরেজি: Delimitation commission বা Boundary commission) সীমানা পুনর্নির্ধারণ আইন অনুযায়ী ভারত সরকার কর্তৃক গঠিত একটি কমিশন। এই কমিশনের প্রধান কাজ সাম্প্রতিকতম জনগণনার ভিত্তিতে দেশের বিভিন্ন বিধানসভা ও লোকসভা কেন্দ্রগুলির সীমানা পুনর্নির্ধারণ। সীমানা পুনর্নির্ধারণের ফলে আইনসভায় জনপ্রতিনিধির সংখ্যার কোনো হ্রাসবৃদ্ধি হয় না। তবে জনগণনা অনুসারে কোনো রাজ্যের তফসিলি জাতি ও উপজাতিদের জন্য সংরক্ষিত আসনের সংখ্যার হেরফের হতে পারে।  সীমানা পুনর্নির্ধারণ কমিশন একটি শক্তিশালী সংস্থার। এই সংস্থার সিদ্ধান্তের বিরুদ্ধে আদালতে মামলা করা যায় না। কমিশনের নির্দেশনামা লোকসভা বা সংশ্লিষ্ট বিধানসভায় পেশ করা যেতে পারে। কিন্তু এই নির্দেশনামায় সংশোধনী আনার কোনো অনুমতি নেই।   পূর্ববর্তী কমিশনসমূহ  অতীতে মোট চারবার সীমানা পুনর্নির্ধারণ কমিশন স্থাপিত হয়েছে। এগুলি হল:  ১৯৫২ সালের সীমানা পুনর্নির্ধারণ আইন বলে ১৯৫২ সালে স্থাপিত সীমানা পুনর্নির্ধারণ কমিশন;  ১৯৬২ সালের সীমানা পুনর্নির্ধারণ আইন বলে ১৯৬৩ সালে স্থাপিত সীমানা পুনর্নির্ধারণ কমিশন;  ১৯৭২ সালের সীমানা পুনর্নির্ধারণ আইন বলে ১৯৭৩ সালে স্থাপিত সীমানা পুনর্নির্ধারণ কমিশন;  ২০০২ সালের সীমানা পুনর্নির্ধারণ আইন বলে ২০০২ সালে স্থাপিত সীমানা পুনর্নির্ধারণ কমিশন।  ১৯৭৬ থেকে ২০০১ পর্যন্ত সরকার সীমানা পুনর্নির্ধারণ স্থগিত রাখেন যাতে তাঁদের পরিবার পরিকল্পনা কর্মসূচির কোনো প্রভাব লোকসভার প্রতিনিধিত্বের উপরে না পড়ে। এর ফলে লোকসভা কেন্দ্রগুলির আয়তনে ব্যাপক বৈষম্যের সৃষ্টি হয়। সর্ববৃহৎ লোকসভা কেন্দ্রটির নির্বাচকের সংখ্যা যেখানে দাঁড়ায় ত্রিশ লক্ষ, সেখানে সর্বক্ষুদ্র লোকসভা কেন্দ্রটিতে এই সংখ্যা দেখা যায় পঞ্চাশ হাজারেরও কম।  ২০০২ সালের কমিশন  ২০০১ সালের জনগণনার পর ভারতের সুপ্রিম কোর্টের প্রাক্তন বিচারপতি কুলদীপ সিংহকে চেয়ারম্যান করে ২০০২ সালের ১২ জুলাই সাম্প্রতিক সীমানা পুনর্নির্ধারণ কমিশনটি গঠিত হয়। ২০০৭ সালের ডিসেম্বর মাসে সুপ্রিম কোর্ট কেন্দ্রীয় সরকারকে প্রয়োগ না করার একটি পিটিশন নোটিশ দেয়। ২০০৮ সালের ৪ জানুয়ারি রাজনৈতিক বিষয় সংক্রান্ত ক্যাবিনেট কমিটি (সিসিপিএ) কমিশনের সুপারিশ প্রয়োগের সিদ্ধান্ত নেয়।Delimitation process now gets CCPA nod- Politics/Nation-News-The Economic Times ২০০৮ সালের ১৯ ফেব্রুয়ারি, রাষ্ট্রপতি প্রতিভা দেবীসিংহ পাতিল সীমানা পুনর্নির্ধারণ কমিশনের সুপারিশ অনুমোদন করেন। ফলে, কমিশনের সুপারিশকৃত নবগঠিত কেন্দ্রগুলিতে নির্বাচন কার্যকর হয়।  আসাম, মণিপুর, অরুণাচল প্রদেশ, নাগাল্যান্ড এবং ঝাড়খণ্ড এমন কতগুলি রাজ্য যেগুলি সীমানা পুনর্নির্ধারণ কমিশন 2002 দ্বারা কভার করা যায়নি৷  ২০০৮ সালের মে মাসে তিন পর্বে আয়োজিত কর্ণাটক বিধানসভা নির্বাচন ২০০২ সালের সীমানা পুনর্নির্ধারণ কমিশন কর্তৃক সুপারিশকৃত নতুন কেন্দ্রে প্রথম নির্বাচন।Delimitation may kick off with Karnataka   তথ্যসূত্র    বহিঃসংযোগ   Interesting facts about Lok Sabha Constituencies  Karnataka assembly polls  বিষয়শ্রেণী:ভারতে নির্বাচন বিষয়শ্রেণী:ভারতের সংসদ বিষয়শ্রেণী:২০০২-এ ভারত বিষয়শ্রেণী:ভারতের নির্বাচনী এলাকা
নিবিড় মণ্ডল (জন্ম: ১৯৬৩) হলেন একজন ভারতীয় কাঠামোগত ভূতত্ত্ববিদ এবং যাদবপুর বিশ্ববিদ্যালয়ের ভূতাত্ত্বিক বিজ্ঞানের অধ্যাপক। তিনি ভূতাত্ত্বিক কাঠামোর বিবর্তনের উপর অধ্যয়নের জন্য পরিচিত এবং ভারতীয় বিজ্ঞান একাডেমী ‌ও ভারতীয় জাতীয় বিজ্ঞান একাডেমীর একজন নির্বাচিত সভ্য। বৈজ্ঞানিক গবেষণার ক্ষেত্রে তার অসাধারণ অবদানের জন্য ভারত সরকারের শীর্ষ সংস্থা বৈজ্ঞানিক ও শিল্প গবেষণা পরিষদ ২০০৫ সালে তাকে বিজ্ঞান ও প্রযুক্তিতে শান্তি স্বরূপ ভাটনগর পুরস্কার ভূষিত করে, যা পৃথিবী, বায়ুমণ্ডল, মহাসাগর এবং গ্রহ সম্পর্কিত অবদানের জন্য ভারতীয় বিজ্ঞানের সর্বোচ্চ পুরস্কারগুলির মধ্যে একটি।   জীবনী   thumb|200px|left|যাদবপুর বিশ্ববিদ্যালয়।  নিবিড় মণ্ডল ১৯৬৩ সালের ৬ নভেম্বর ভারতের পশ্চিমবঙ্গ রাজ্যের মুর্শিদাবাদ জেলার জাহাঙ্গীরপুরে মহাদেব মন্ডল-রেণুকা দম্পতির ঘরে জন্মগ্রহণ করেন। তিনি ১৯৮৪ সালে যাদবপুর বিশ্ববিদ্যালয় হতে বিজ্ঞানে স্নাতক অধ্যয়ন শেষ করেন এবং ১৯৮৭ সালে একই বিশ্ববিদ্যালয় থেকে স্নাতকোত্তর ডিগ্রি অর্জন করেন। তিনি সিএসআইআর রিসার্চ ফেলো হিসাবে তার ডক্টরেট অধ্যয়নের জন্য বিশ্ববিদ্যালয়ে অধ্যয়ন চালিয়ে যান এবং ১৯৯১ সালে পিএইচডি ডিগ্রি অর্জনের পর ১৯৯২ সালে এলাহাবাদ বিশ্ববিদ্যালয়ে একজন প্রভাষক হিসাবে যোগদান করেন, কিন্তু একই বছর প্রভাষক হিসাবে তার মাতৃ শিক্ষা প্রতিষ্ঠানে ফিরে আসেন। তিনি তখন থেকে বিশ্ববিদ্যালয়ের দায়িত্ব পালন করছেন এবং ভূতত্ত্ব বিভাগের অধ্যাপক হওয়ার আগে সেখানে একজন সিনিয়র লেকচারার এবং রিডারের পদে অধিষ্ঠিত ছিলেন। এর মধ্যে তিনি হোক্কাইডো বিশ্ববিদ্যালয়ে জেএসপিএস ভিজিটিং সায়েন্টিস্ট হিসেবে এবং পোস্ট-ডক্টরাল ফেলো হিসেবে ইটিএইচ জুরিখে পোস্ট-ডক্টরাল পড়াশোনা করেন। এছাড়াও তিনি ভারতীয় প্রযুক্তিবিদ্যা প্রতিষ্ঠান কানপুরের আর্থ সায়েন্স বিভাগের সহযোগী অধ্যাপক হিসেবেও কাজ করেন।  অবদান  মণ্ডল ভূতাত্ত্বিক কাঠামোর বিবর্তন নিয়ে গবেষণা করেন। তার পরীক্ষামূলক এবং তাত্ত্বিক কাজের মাধ্যমে তিনি বিবর্তনমূলক এবং ঘূর্ণনগত উভয় সঞ্চালনার মধ্যে থাকা ত্রুটিগুলির সাথে যুক্ত কণা গতির একটি তত্ত্ব প্রস্তাব করেছেন। তার অধ্যয়নগুলি বেশ কয়েকটি পিয়ার পর্যালোচিত জার্নালে প্রকাশিত হয়েছে; বৈজ্ঞানিক নিবন্ধগুলির অনলাইন ভান্ডার "রিসার্চগেট"-এ এদের মধ্যে ৭৪টি তালিকাভুক্ত রয়েছে। এছাড়াও, তিনি অন্যদের দ্বারা সম্পাদিত বইয়ের অধ্যায়গুলোতেও অবদান রেখেছেন।   পুরস্কার ও সম্মাননা  মন্ডল ১৯৯২ সালে ভারতীয় জাতীয় বিজ্ঞান একাডেমীর তরুণ বিজ্ঞানী পদক পান। বৈজ্ঞানিক ও শিল্প গবেষণা পরিষদ ২০০৫ সালে তাকে শান্তি স্বরূপ ভাটনগর পুরস্কার প্রদান করে, যা ভারতীয় বিজ্ঞানের সর্বোচ্চ পুরস্কারগুলির মধ্যে একটি। তিনি ২০০৬ সালে ইন্ডিয়ান একাডেমি অফ সায়েন্সেসের একজন সভ্য নির্বাচিত হন এবং ২০১০ সালে ইন্ডিয়ান ন্যাশনাল সায়েন্স একাডেমির একজন সভ্য হন। তিন বছর পরে, তিনি বৈজ্ঞানিক গবেষণার জন্য কে. কে. বিড়লা ফাউন্ডেশন প্রদত্ত জি. ডি. বিড়লা পুরস্কার পান।  তথ্যসূত্র  বহিঃসংযোগ          বিষয়শ্রেণী:১৯৬৩-এ জন্ম বিষয়শ্রেণী:ভারতীয় বিজ্ঞানী বিষয়শ্রেণী:২০শ শতাব্দীর ভারতীয় ভূবিজ্ঞানী বিষয়শ্রেণী:যাদবপুর বিশ্ববিদ্যালয়ের শিক্ষক বিষয়শ্রেণী:এলাহাবাদ বিশ্ববিদ্যালয়ের শিক্ষক বিষয়শ্রেণী:বাঙালি বিজ্ঞানী বিষয়শ্রেণী:ইন্ডিয়ান অ্যাকাডেমি অফ সায়েন্সেসের সভ্য বিষয়শ্রেণী:ভারতীয় জাতীয় বিজ্ঞান একাডেমীর সভ্য বিষয়শ্রেণী:হোক্কাইডো বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় ভূতাত্ত্বিক বিষয়শ্রেণী:ভারতীয় বৈজ্ঞানিক লেখক বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:মুর্শিদাবাদ জেলার ব্যক্তি বিষয়শ্রেণী:পশ্চিমবঙ্গের বিজ্ঞানী
দ্বিতীয় ঈশ্বর গুপ্ত সেতু হল হুগলী নদীর উপর বিস্তৃত একটি নির্মাণাধীন এক্সট্রাডোজড তার আলম্বিত সেতু, যা নদিয়া জেলার কল্যাণীকে হুগলি জেলার বাঁশবেড়িয়ার সাথে সংযুক্ত করে। সেতুটি রেল ইন্ডিয়া টেকনিক্যাল অ্যান্ড ইকোনমিক সার্ভিসের নকশায় তৈরি করা হচ্ছে। এটি কল্যাণী এক্সপ্রেসওয়ের অংশ।  হুগলি নদী জুড়ে একটি সেতু নির্মাণের ধারণাটি ২০১৬ খ্রিস্টাব্দে উদ্ভূত হয়েছিল। মূল পরিকল্পনা ছিল পুরাতন ঈশ্বর গুপ্ত সেতুর বিকল্প হিসাবে একটি সেতু নির্মাণ, যা দিল্লি রোড ও ৬ নং রাজ্য সড়ক এবং কল্যাণী এক্সপ্রেসওয়ে ও ১২ নং জাতীয় সড়কের মাঝে সংযোগ ঘটাবে। সেতুর স্তম্ভগুলো ডেক থেকে বাইরের দিকে ঝুকে থাকবে, সেই সঙ্গে এগুলি কংক্রিট ব্যবহার করে নির্মিত হবে। সেতুর ডেকটি ৭ টি স্প্যান নিয়ে গঠিত।   ইতিহাস   পরিকল্পনা  বাঁশবেড়িয়া ও কল্যাণীর মাঝে হুগলী নদী জুড়ে প্রথম সেতুটি ১৯৮৯ খ্রিস্টাব্দে নির্মিত হয়েছিল, তবে ২০১০-এর দশকে সেতুতে নির্মাণগত ত্রুটি ও কাঠামোগত দুর্বলতা পরিলক্ষিত হয়। পুরাতন সেতুটি প্রতিস্থাপনের জন্য একটি নতুন সেতুর প্রস্তাব সর্বপ্রথম ২০১৪ খ্রিস্টাব্দে উত্থাপিত হয়। এই সেতু প্রকল্পের অনুমোদন পশ্চিমবঙ্গ সরকার ২০১৫ খ্রিস্টাব্দে প্রদান করে। সেতুটি দিল্লি রোড ও ১২ নং জাতীয় সড়কের মধ্যে সংযোগকারী ২১ কিলোমিটার দীর্ঘ সড়ক প্রকল্পের অংশ হিসাবে পরিকল্পনা করা হয়েছিল।  সেতুর জন্য বিশদ প্রকল্প প্রতিবেদন (ডিপিআর) তৈরির প্রতিযোগিতা অনুষ্ঠিত হয়েছিল, যেখানে রেল ইন্ডিয়া টেকনিক্যাল অ্যান্ড ইকোনমিক সার্ভিসে প্রস্তাবগুলির প্রকৌশল গুণাবলী পরীক্ষা করেছিলেন। বিশদ প্রকল্প প্রতিবেদন (ডিপিআর) প্রস্তুতের জন্য ডেনমার্কের সিওডব্লিউআই সংস্থাকে নির্বাচিত করা হয়েছিল। সেতুর পরামর্শদাতা হিসেবে আইআইটি খড়গপুর, আইআইটি মাদ্রাজ ও আইআইটি কানপুরকে নিযুক্ত করা হয়েছিল। নকশা অনুমোদন দেওয়ার ক্ষেত্রে ভূমিকম্পের বিষয়টিতে গুরুত্ব সহকারে পর্যালোচনা করা হয়েছিল।   নির্মাণ  নির্মাণ কাজ শুরু করার জন্য একটি অনুষ্ঠান ২০১৮ খ্রিস্টাব্দে অনুষ্ঠিত হয়েছিল।   বর্ণনা   স্থাপত্যগত বৈশিষ্ট্য  দ্বিতীয় ঈশ্বর গুপ্ত সেতু হল একটি এক্সটাডোজ কেবল-স্টেইড সেতু। ৬ টি কংক্রিট-নির্মিত পাইলন কেবলগুলিকে ধরে আছে। সেতুটিতে দুটি ক্যারেজওয়ে সহ ইস্পাতের কাঠামোযুক্ত কংক্রিট ডেক রয়েছে, যার মোট দৈর্ঘ । ডেকের ক্যারেজওয় দুটির প্রস্থ ৩৫ মিটার (১১৫ ফু)।   তথ্যসূত্র   বিষয়শ্রেণী:ভারতের তার আলম্বিত সেতু বিষয়শ্রেণী:পশ্চিমবঙ্গের সেতু বিষয়শ্রেণী:হুগলি জেলা বিষয়শ্রেণী:নদিয়া জেলা
ফিলিপ রোসেনাউ ( ; জন্ম ১৯৪৬), একজন ইসরায়েলি গণিতবিদPhilip Rosenau's homepage at Tel Aviv University ও কবি।Philip Rosenau's books of poetry in Hebrew at simania.com  לבוא חשבו (Come to thinking)  מחשבות טעונות טיפוח (Thoughts disadvantaged)  ספני השפל (Depression sailors)  ספני השפל : שיר 2007-1991 (Depression sailors: Poems 1991-2007) তিনি তেল আবিব বিশ্ববিদ্যালয়ের ফলিত গণিত বিভাগের একজন অধ্যাপক। তিনি জেমস এম. হাইম্যানের সাথে  কম্প্যাক্টন প্রবর্তন করেন।   তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:তেল আবিব বিশ্ববিদ্যালয়ের শিক্ষক বিষয়শ্রেণী:২১শ শতাব্দীর ইসরায়েলি গণিতবিদ বিষয়শ্রেণী:২০শ শতাব্দীর ইসরায়েলি গণিতবিদ
থিওডোসিয়াস দ্য ডিকন বা থিওডোসিওস ডায়াকোনোস () ছিলেন একজন বাইজেন্টাইন কবি যিনি দশম শতাব্দীতে বসবাস করতেন। তিনি কেবল তার আলোসসিস তাস ক্রিতিস ( ) নামক বারো-মাত্রার ১০৩৯ পংক্তিতে লেখা একটি মহাকাব্যের মাধ্যমে পরিচিত হন। এর রচনাকাল ৯৬২/৯৬৩ খ্রিস্টাব্দে, যেটি নাইকেফোরস ফোকাস কর্তৃক ৯৬১ খ্রিস্টাব্দে আরবদের কাছ থেকে ক্রিট দ্বীপ পুনরুদ্ধার উদযাপনের জন্য লেখা হয়েছিল।   সূত্র      Nicolaos Panayiotakis: Θεοδόσιος ο Διάκονος και το ποίημα αυτού "Άλωσις της Κρήτης". Ηράκλειο 1960.  Theodosii Diaconi De Creta capta. Edidit Hugo Criscuolo. Teubner, Leipzig 1979.  Andreas Külzer: Theodosios Diakonos, Autor (Mitte/Ende 10. Jh.)., Lexikon des Mittelalters, Bd. 8, 1997, S. 643.  Beate Zielke: Theodosius the Deacon, Christian-Muslim Relations. A Bibliographical History. General Editor David Thomas. Brill Online, 2014    F. Cornelius (Cornaro), Creta sacra, Venice 177, pp. 269–327   Theodosius Diaconus, De Creta capta, ed. F. Jacobs, in Leonis diaconi Caloënsis Historia libri decem ed. C.B. Hase, Bonn, 1828, pp. 259–306   Pietro Francesco Foggini (ed.), Historiae Byzantinae nova appendix opera Georgii Pisidae Theodosii Diaconi et Corippi Africani Grammatici complectens, Rome 1777, pp. 356–76   Andriollo, Luisa. (2011). Il De Creta capta di Teodosio Diacono fra epos storico ed encomio imperiale. Rivista di Studi Bizantini e Neoellenici. 47. p. 31–56.   বিষয়শ্রেণী:মহাকাব্যিক কবি
পদার্থবিজ্ঞানে একটি নির্দিষ্ট অক্ষের সাপেক্ষে টর্ক () উপস্থিত থাকা বলতে বোঝায় সেই অক্ষের সাপেক্ষে কৌণিক ভরবেগের সময়-সাপেক্ষিক পরিবর্তনের উপস্থিতি। টর্কের ধারণা বলের ধারণার সাথে সাদৃশ্যপূর্ণ এই দিক দিয়ে যে নিউটনের দ্বিতীয় গতিসূত্রাণুসারে যেমন বাহ্যিক বলের কারণে একটি ধ্রুবক-ভর সিস্টেমের ভরবেগের পরিবর্তন ঘটে, তেমনি বাহ্যিক টর্কের কারণে একটি ধ্রুবক-ভর সিস্টেমের কৌণিক ভরবেগের পরিবর্তন ঘটে।   গাণিতিক সংজ্ঞা    গাণিতিকভাবে, কোনো অক্ষের সাপেক্ষে বস্তুর উপর যে বিন্দুতে বল ক্রিয়াশীল ঐ বিন্দুর অবস্থান ভেক্টর ও প্রযুক্ত বলের গুণফলকে ঘূর্ণন বল বা টর্ক বলে ৷  টর্ককে সাধারণত গ্রিক অক্ষর τ (টাউ) দ্বারা সূচিত করা হয়। তবে যখন এটিকে ভ্রামক বা বলের ভ্রামক হিসেবে বর্ণনা করা হয় তখন এটিকে M দ্বারা সূচিত করা হয়ে থাকে।  টর্কের মান তিনটি বিষয়ের উপর নির্ভর করেঃ প্রযুক্ত বল (F), ব্যসার্ধ ভেক্টর (r) এবং বলের দিক ও ব্যসার্ধ ভেক্টরের মধ্যবর্তী কোণ (θ)।  বল, টর্ক, রৈখিক ভরবেগ ও কৌণিক ভরবেগের সম্পর্ক। গাণিতিক ভাবেঃ  τ হল টর্ক বা বলের ভ্রামক, r ঘূর্ণন অক্ষ থেকে বলের প্রয়োগবিন্দুর দূরত্ব বা ব্যাসার্ধ ভেক্টর, F বস্তুর উপর ক্রিয়ারত বল, P বস্তুর কৌণিক ভরবেগ; × দ্বারা ভেক্টর গুণন বা ক্রস গুণফল প্রকাশ করা হয়েছে, θ দ্বারা F এবং r এর মধ্যবর্তী কোণ।   একক   CGS পদ্ধতিতে ডাইন-সেমি (আর্গ)  FPS পদ্ধতিতে পাউন্ডাল-ফুট  MKS ও SI পদ্ধতিতে নিউটন-মি (জুল)    তথ্যসূত্র   বিষয়শ্রেণী:প্রাথমিক পদার্থবিজ্ঞান বিষয়শ্রেণী:বলবিজ্ঞান বিষয়শ্রেণী:ভৌত রাশি বিষয়শ্রেণী:ঘূর্ণন বিষয়শ্রেণী:বল
শক্তি প্রকৌশল  Power system - শক্তি ব্যবস্থা  Power station - বিদ্যুৎ উৎপাদন কেন্দ্র, শক্তি কেন্দ্র  Power - শক্তি, ক্ষমতা  Energy - শক্তি  Component - উপাদান  Power comonent - শক্তি উপাদান  Dynamo - ডায়নামো, ঘূর্ণাট  Generator - জেনারেটর, উৎপাদক  Motor - মোটর, ঘূর্ণাট  Electric - বৈদ্যুতিক  Electricity - তড়িৎ, বিদ্যুৎ  Transformer - রুপান্তরক, ট্রান্সফরমার, পরিবর্তক  Power factor - ক্ষমতা গুণাঙ্ক  Apparent Power - আপাত শক্তি  Reactive Power - নিষ্কর্ম শক্তি  Real Power - কর্মক্ষম শক্তি  Salient Pole Machine - উগ্রমেরু ঘূর্ণাট  Non-salient Pole Machine - নতমেরু ঘূর্ণাট  Turbine - ঘূর্ণক  Alternating Current - চলতড়িৎ  Direct Current - স্থিরতড়িৎ  Resistance - রোধ  Reactance - প্রতিক্রিয়া  Inductance - আবেশ  Capacitance - ধারকত্ব  Impedance - বাধা  Admittance - গ্রাহকত্ব  Winding - পাক  Coil - চক্র  Pole - মেরু  Stator - স্থাণুদেহ  Rotor - ঘূর্ণিদেহ  Primary - মূখ্য  Secondary - গৌণ  Category:তড়িৎ ও ইলেকট্রনিক প্রকৌশল পরিভাষা
মিলোশ পান্তোভিচ (, ; জন্ম: ৭ জুলাই ১৯৯৬) হলেন একজন জার্মান–সার্বীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিনের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০১৫ সালে, পান্তোভিচ সার্বিয়া অনূর্ধ্ব-১৯ দলের হয়ে সার্বিয়ার বয়সভিত্তিক পর্যায়ে অভিষেক করেছিলেন।  প্রারম্ভিক জীবন মিলোশ পান্তোভিচ ১৯৯৬ সালের ৭ই জুলাই তারিখে জার্মানির মিউনিখে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল পান্তোভিচ সার্বিয়া অনূর্ধ্ব-১৯, সার্বিয়া অনূর্ধ্ব-২০ এবং সার্বিয়া অনূর্ধ্ব-২১ দলের হয়ে খেলার মাধ্যমে সার্বিয়ার প্রতিনিধিত্ব করেছেন। সার্বিয়ার বয়সভিত্তিক দলের হয়ে তিনি প্রায় ৩ বছরে ১০ ম্যাচে অংশগ্রহণ করে ২টি গোল করেছেন।  তথ্যসূত্র  বহিঃসংযোগ                 বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:সার্বীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:১. ফুটবল ক্লাব ইউনিয়ন বার্লিনের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:সার্বিয়ার আন্তর্জাতিক যুব ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ফুটবল উইঙ্গার বিষয়শ্রেণী:২. বুন্দেসলিগার খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:ফুটবল ক্লাব বায়ার্ন মিউনিখের খেলোয়াড় বিষয়শ্রেণী:ফুটবল ক্লাব বায়ার্ন মিউনিখ ২-এর খেলোয়াড় বিষয়শ্রেণী:ভিএফএল বোখুমের খেলোয়াড় বিষয়শ্রেণী:রয়্যাল স্পোর্টস ক্লাব ইউপেনের খেলোয়াড় বিষয়শ্রেণী:সার্বিয়ার অনূর্ধ্ব-২১ আন্তর্জাতিক ফুটবলার
এ এম সরওয়ারউদ্দিন চৌধুরী একজন বাংলাদেশী অধ্যাপক। তিনি ঢাকা বিশ্ববিদ্যালয়ের ফলিত রসায়ন ও কেমিকৌশল বিভাগের অধ্যাপক এবং শাহজালাল বিজ্ঞান ও প্রযুক্তি বিশ্ববিদ্যালয়ের বর্তমান উপাচার্য।   জন্ম ও শিক্ষা  সরওয়ারউদ্দিন চট্টগ্রাম জেলার পটিয়া উপজেলায় জন্মগ্রহণ করেন। তিনি ঢাকা বিশ্ববিদ্যালয়ের ফলিত রসায়ন বিভাগ থেকে ১৯৮৮ সালে ১ম শ্রেণিতে প্রথম স্থান অধিকার করে বিএসসি (সম্মান) ও ১৯৯০ সালে এমএসসি ডিগ্রি লাভ করেন। তিনি জাপানের হোক্কাইডো বিশ্ববিদ্যালয় থেকে ১৯৯৭ সালে পিএইচডি ডিগ্রি অর্জন করেন।   কর্মজীবন  সরওয়ারউদ্দিন চৌধুরী ১৯৯০ সালে ঢাকা বিশ্ববিদ্যালয়ের ফলিত রসায়ন বিভাগে (২০০৯ সালে বিভাগের নাম পরিবর্তন করে ফলিত রসায়ন ও কেমিকৌশল বিভাগ করা হয়) প্রভাষক পদে যোগদান করেন। এরই ধারাবাহিকতায় ১৯৯৭ সালে তিনি সহকারী অধ্যাপক, ২০০০ সালে সহযোগী অধ্যাপক এবং ২০০৩ সালে অধ্যাপক পদে উন্নীত হন। অধ্যাপনার পাশাপাশি তিনি ঢাকা বিশ্ববিদ্যালয়ের অ্যাকাডেমিক কাউন্সিল ও বোর্ড অব অ্যাডভান্সড স্টাডিজের সদস্য, বিভাগীয় সভাপতি, ভারপ্রাপ্ত প্রভোস্ট, খুলনা বিশ্ববিদ্যালয়ের সিনেট ও সিন্ডিকেট সদস্যসহ বিভিন্ন প্রশাসনিক দায়িত্ব পালন করেছেন। ২০২৪ সালের ১৮ সেপ্টেম্বর তিনি শাহজালাল বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে নিয়োগ লাভ করেন এবং ২২ সেপ্টেম্বর আনুষ্ঠানিকভাবে দায়িত্ব গ্রহণ করেন।   গবেষণা ও প্রকাশনা  জাতীয় ও আন্তর্জাতিক জার্নালে তার দুইশতাধিক গবেষণা নিবন্ধ প্রকাশিত হয়েছে। এছাড়াও তিনি যৌথভাবে একাধিক বই রচনা করেছেন।   তথ্যসূত্র   বিষয়শ্রেণী:চট্টগ্রাম জেলার ব্যক্তি বিষয়শ্রেণী:বাংলাদেশী রসায়নবিদ বিষয়শ্রেণী:ঢাকা বিশ্ববিদ্যালয়ের অধ্যাপক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:শাহজালাল বিজ্ঞান ও প্রযুক্তি বিশ্ববিদ্যালয়ের উপাচার্য
শ্রদ্ধা শাশীদার (৩ সেপ্টেম্বর ১৯৯৬)  ভারতীয় সুন্দরী প্রতিযোগিতা বিজয়ী মিস ডিভা - ২০১৭ জিতেছিলেন তিনি ২০১৭ সালে যুক্তরাষ্ট্রের লাস ভেগাসে মিস ইউনিভার্স ২০১৭ প্রতিযোগিতায় ভারত-এর প্রতিনিধিত্ব করেছিলেন।  প্রারম্ভের জীবন শ্রদ্ধা শাশীদার ভারতের চেন্নাইয়ের জন্মগ্রহণ করেন। তিনি আর্মি পাবলিক স্কুল, দেওলি, নাশিক স্কুলে পড়েন এবং মুম্বাইয়ের সোফিয়া কলেজে ভর্তি হন এবং গণমাধ্যমের উপর ডিগ্রি অর্জন করেন।  মিস ডিভা ২০১৭ শ্রদ্ধা মিস ডিভা ইন্ডিয়া ২০১৭ শিরোপা জিতেন এবং ২০১৬-এর মিস ডিভা ইন্ডিয়া রোশমিথা হারিমুর্থী তাকে মুকুট পরিয়ে দেন।  মিস ইউনিভার্স ২০১৭ শ্রদ্ধা শাশীদার যুক্তরাষ্ট্রের লাস ভেগাস শহরে অনুষ্ঠিত মিস ইউনিভার্স ২০১৭ প্রতিযোগিতায় ভারতের প্রতিনিধিত্ব করেছিলেন।  তথ্যসূত্র  বিষয়শ্রেণী:ফেমিনা মিস ইন্ডিয়া বিষয়শ্রেণী:মিস ইউনিভার্স ২০১৭-এর প্রতিযোগী বিষয়শ্রেণী:ভারতীয় সুন্দরী প্রতিযোগিতা বিজয়ী বিষয়শ্রেণী:চেন্নাইয়ের নারী মডেল বিষয়শ্রেণী:জীবিত ব্যক্তি বিষয়শ্রেণী:১৯৯৬-এ জন্ম বিষয়শ্রেণী:সোফিয়া মহিলা কলেজের প্রাক্তন শিক্ষার্থী
একজন প্রাক্তন জাপানি এভি আইডল, মডেল এবং অভিনেত্রী যিনি এই  নামটিও ব্যবহার করেছেন এবং অতি সম্প্রতি মিয়াবি মাতসুনোই বা মিয়াবি মাতসুনোই নামটি ব্যবহার করছেন।   জীবনের প্রথমার্ধ  সাওরি হারা হিরোশিমা প্রশাসনিক অঞ্চলের একজন জাপানি মা এবং মিশ্র জার্মান-জাপানি পিতার ঘরে জন্মগ্রহণ করেন।    তথ্যসূত্র    বহিঃসংযোগ      Miyavi Matsunoi at twitter  Miyavi Matsunoi at Facebook  Saori Hara at Hong Kong Cinemagic   at [Bao Hom Nay]  বিষয়শ্রেণী:জাপানি টেলিভিশন ব্যক্তিত্ব বিষয়শ্রেণী:জাপানি পর্নোগ্রাফিক চলচ্চিত্র অভিনেত্রী বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:উদ্ধৃতি শৈলীতে জাপানি ভাষার উৎস (ja) বিষয়শ্রেণী:জাপানি ভাষার লেখা থাকা নিবন্ধ বিষয়শ্রেণী:জাপানি লেখিকা বিষয়শ্রেণী:হিরোশিমার ব্যক্তি